Moses Odubajo

Moses Adeshina Ayoola Junior Odubajo (sündinud 28. juulil 1993 Londonis) on Inglismaa jalgpallur, kes mängib paremkaitsja või parema äärepoolkaitsjana Kreeka kõrgliigaklubis Aris.

Ta alustas jalgpalli mängimist Londoni klubis Millwall. 2009. aastal liitus ta Leyton Orientiga. Leyton Orienti põhimeeskonnas debüteeris ta 7. septembril 2011 Football League Trophy esimese ringi mängus Dagenham & Redbridge'i vastu. Esimese liigavärava lõi Odubajo Inglismaa tugevuselt kolmandas liigas 5. mail 2012 hooaja viimases mängus Rochdale'i vastu; see värav valiti Leyoton Orienti hooaja parimaks. Leyton Orienti põhikoosseisus kindlus ta koha hooajal 2012/13. Hooajal 2013/14 lõi ta League One'is kümme väravat.

2014. aasta juunis sõlmis ta lepingu Inglismaa esiliigaklubiga Brentford. Üleminekusumma oli 1 miljoni naelsterlingit, mis oli toona Brentfordi suurim ost.  2015. aasta augustis sõlmis ta kolmeaastase lepingu Inglismaa esiliigaklubiga Hull City. Hooajal 2015/16 kindlus ta Hull Cityga pääsu Inglismaa kõrgliigasse, kuid vigastuse tõttu jäi ta seejärel kaheks hooajaks väljakult kõrvale.

2018. aasta augustis naasis ta Brentfordi, kellega sõlmis üheaastase lepingu. Aastatel 2019–2021 mängis ta kaks hooaega Inglismaa esiliigaklubis Sheffield Wednesday ja seejärel ühe hooaja Queens Park Rangersis.

2022. aasta juulis sõlmis ta kolmeaastase lepingu Arisega.https://www.transfermarkt.com/moses-odubajo/profil/spieler/163738 (vaadatud 10.7.2023)

2015. aastal mängis Odubajo viiel korral Inglismaa kuni 20-aastaste koondises.

 Viited 

Kategooria:Inglismaa jalgpallurid
Kategooria:Hull City AFC jalgpallurid
Kategooria:Brentford FC mängijad
Kategooria:Sheffield Wednesday FC jalgpallurid
Kategooria:Queens Park Rangers FC mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1993